קהילת יהודי ניו ג'רזי

קהילת יהודי ניו ג'רזי (באנגלית: New Jersey Jews) היא קהילה יהודית אמריקאית המתגוררת בניו ג'רזי, מדינה בארצות הברית. על פי סקר של הפדרציות היהודיות של צפון אמריקה (JNFA) משנת 2019, 545,450 יהודים מתגוררים בניו ג'רזי, שזה 6.1% מאוכלוסיית המדינה. 7.8% מיהודי ארצות הברית מתגוררים בניו ג'רזי.

 היסטוריה 
 תקופות המושבות 
מספר ממצאים מעידים על קיומם של יהודים באזור עוד בתקופת המושבות. משה לוי (Moses Levy) מוזכר בתור אחד מהיהודים הראשונים שהתגוררו באזור ניו ג'רזי.

בין השנים 1679 ל-1792, יהודים רבים גורשו מספרד, פורטוגל ואיטליה, ונלאצו להגיע לניו ג'רזי בתור סוחרים. חלק מן היהודים הפכו לאוונגליסטים ושינו את שם משפחתם, וחלק החליטו לשמר את אמונתם ובנו בתי כנסת וישיבות במשך התקופה.

 המאה ה-19 
הקהילה היהודית בניו ג'רזי החלה להתגבש במאה ה-19. יהודים רבים החלו להתקבץ בעיר ניוארק שבמדינה. ב-20 באוגוסט 1848, מהגרים יהודים גרמנים הגיעו לאזור. מספר רב של יהודים החלו ליישב גם את הערים פרת' אמבוי (1847), ניו ברונסוויק (1861), ג'רזי סיטי (1864), בייון (1878), אליזבת (1881), ויינלנד (1882), פסאיק (1899), פרת' אמבוי (1890), אטלנטיק סיטי (1890), וודביין (1891), קמדן (1894) ואינגלווד (1896).

בסוף המאה ה-19 הירש יסד קרן לרווחת המהגרים היהודים בארצות הברית, בה השקיע 493,000 פאונד. הקרן הסיוע סיוע כספי למהגרים יהודים מרוסיה ורומניה במהלך השנים הראשונות לשהותם בארצות הברית. בנוסף לכך, הברון תרם 37,500$ לקניית שטח של 21.4 קמ"ר, למען 12 חקלאים יהודים, שב-1894 הקימו את בית הספר לחקלאות ברון דה הירש (Baron De Hirsch Agricultural School).

 המאה ה-20 
במאה ה-20, יהודים רבים עלו לניו ג'רזי, בעיקר יהודים ספרדים ויהודים מאזור הבלקן. בעשור השני של המאה ה-20, יהודים אשכנזים מרוסיה ופולין שעברו פוגרומים, עברו להתיישב בפטרסון וג'רזי סיטי. מזרחים יהודים מסוריה עלו לאזור בשנות ה-70.

בשנת ה'תש"ג (1943) לאחר הפסח הגה את רעיון הקמת הישיבה, ולשם כך בחר בלייקווד, עיר יהודית-חרדית בניו ג'רזי.

ב-1948, הקהילה היהודית בניו ג'רזי הגיעה לשיאה בתחום החקלאות. 100,000-150,000 יהודים עסקו בחקלאות וניהלו חוות. בהמשך, עקב שינויים סביבתיים, רוב היהודים נטשו את תחום החקלאות ועברו ללמוד במכללות.

 המאה ה-21 
בין 2010 ל-2020, יהודים רבים היגרו לניו ג'רזי מאזור ניו יורק. מ-2018 ל-2019, האוכלוסייה היהודית בניו ג'רזי גדלה ב-103,000 (23%). רוב היהודים מתגוררים כיום במחוזות ברגן, מונמות', אושן, מידלסקס, אוניון ואסקס.

במהלך המאה ה-21, הקהילה היהודית במדינה בנתה אזורים רבים. לדוגמה, ב-2003, נפתח המוזיאון היהודי בניו ג'רזי  בניוארק. בנוסף לכך, נפתחו מספר חנויות כשרות ברחובות המדינה.

ב-2019, גבר ואישה שנמלטו משוטרים, נכנסו לתוך חנות מזון יהודית בג'רזי סיטי וירו לעבר האנשים בחנות. 6 אנשים נהרגו בירי. מחקירת ה-FBI עלה כי נמצא מטען חבלה במכוניתם של היורים וכן הם תכננו פיגועים נוספים נגד יהודים.

 השכלה 
יהודים רבים בניו ג'רזי לומדים באוניברסיטת ראטגרס (Rutgers University). נכון לשנת 2022, 6,000 סטודנטים לתואר ראשון באוניברסיטה הם יהודים, בערך 16% מכלל הסטודנטים לתואר ראשון באוניברסיטה. בנוסף, 1,000 סטודנטים יהודים הם בעלי תארים מתקדמים. האוניברסיטה כוללת סניף של הלל, בית חב"ד, בית קפה כשר ולימודי שואה. בנוסף, האוניברסיטה כוללת מחלקה בתחום מדעי היהדות.

בניו ג'רזי ישיבות רבות, כגון ישיבת לייקווד, הישיבה הגדולה ביותר בארצות הברית (והשנייה בגודלה בעולם) שבה לומדים 7,850 תלמידים נכון לשנת 2023.

 תרבות 
עיתונים יהודים רבים פועלים בניו ג'רזי, כגון Newarker Wochenblat (הניורקר השבועי - 1910–1914), ניוארק ג'ואיש כרוניקל (1921–1942), דה ג'ואיש פוסט (1934–1941), דה ג'ואיש ריוויו (1929–לא ידוע), דה ג'ואיש ניוז (1947–הווה) ויתד נאמן האנגלית .

 הערות שוליים 

קטגוריה:קהילות יהודיות בארצות הברית
קטגוריה:ניו ג'רזי: היסטוריה